UIC Barcelona incorporarà un estudiant de doctorat a través del prestigiós programa Marie Curie COFUND | Universitat Internacional de Catalunya\nUIC Barcelona incorporarà un estudiant de doctorat a través del prestigiós programa Marie Curie COFUND\nEl programa està liderat per la universitat australiana RMIT I el coordina la professora de UIC Barcelona School of Architecture Carmen Mendoza-Arroyo\nUIC Barcelona incorporarà un estudiant de doctorat mitjançant el programa de doctorat REDI, finançat a través del programa de beques europeu Marie Curie COFUND. El projecte està liderat per la universitat australiana RMIT i UIC Barcelona exerceix com a partner, i és la institució d’acollida sota la coordinació de la professora Carmen Mendoza-Arroyo.\nL’estudiant durà a terme la seva tesi doctoral en la línia de recerca “Post-emergency community resilience”, dins del Grup de Recerca Consolidat Community Based Urbanism de UIC Barcelona School of Architecture. De la mateixa manera, UNHabitat participarà en el projecte com a soci industrial. “Aquesta beca atraurà els millors candidats i candidates del món per desenvolupar la seva recerca en la nostra universitat, la qual cosa ens garanteix poder desenvolupar una recerca cada vegada més competitiva”, destaca la professora.\nA través de REDI, la RMIT donarà suport a un total de 41 noves places de doctorat durant els pròxims cinc anys en l’àmbit europeu vinculades a la indústria dels negocis, les arts i les ciències. Per això, la universitat australiana ha seleccionat un total de 24 socis acadèmics, entre els quals es troba UIC Barcelona, d’onze països europeus diferents. La RMIT té previst, a més a més, organitzar una reunió anual a Barcelona perquè els investigadors que formen part del projecte puguin participar en tallers de capacitació i desenvolupament d’habilitats transversals. L’objectiu últim del programa és impulsar de manera significativa els vincles de recerca entre Europa i Austràlia.


Amb jardí privat i zona comunitària, solàrium i piscina\nHome > Resort > Allotjament > Lloguer de Vacances > Cases aparellades La Selva\nTarifes per temporada:\n23/11/2015  06/03/2016 - 737\n07/03/2016  13/11/2016 - 1073\nEstada de 3 dies en una luxosa vil.la aparellada.\nMínim 6 persones per a compartir l'apartament.\nOptimitzi la seva estada:\n- Esmorzar 12€ (Casa Club)\n- Tarifes de green fee especials per residents\nPersones: fins a 6\nSuperfície Exterior: 117\nFidel a una filosofia basada en un estil de vida luxós i contemporani, PGA Catalunya Resort s'assegura que tots els seus hostes tinguin cobertes les seves necessitats i se sentin com a casa:\n• Servei de consergeria disponible per a tots els hostes. Ofereix trasllats a l'aeroport, lliurament de menjar a domicili, accés a un exclusiu club de platja, servei de mainadera, reserves de restaurants i espectacles, i gestió de lloguer d0equipament i accés a pistes per esquiar en els Pirineus més propers.\n• Per als amants del golf, el 1999 es va crear el club de golf amb dos camps de primer nivell, dissenyats per la llegenda del golf espanyol Ángel Gallardo l'estrella de la Ryder Cup, Neil Coles. El Stadium Course, que ha acollit tres Open de España, està considerat el camp de golf número 1 d'Espanya per las prestigioses Top100golfcourses.co.uk i Golf World Magazine, que també l'inclou en els seus Top 100 de camps a nivell mundial\n• Més enllà del golf, tots els que s'allotgin o visitin el PGA Catalunya Resort podran gaudir d'una bona partida de tennis o paddle en una de les nostres quatre pistes.\nTour Virtual vil·la pilot\nContacti amb nosaltres i descobreixi tot el que les Cases aparellades La Selva tenen per oferir-li.


El paratge de la Desembocadura del Millars recupera el seu cabal gràcies a Gloria | Castelló Extra\nEl paratge de la Desembocadura del Millars recupera el seu cabal gràcies a Gloria\nLa Confederació Hidrogràfica del Xúquer (CHX) ha decidit realitzar un desembassament tècnic de fins a 50 metres cúbics per segon des del pantà del Sitjar a Onda per evitar que arribe al límit de la seua capacitat d’emmagatzematge i com a mesura de prevenció per a fer front a les conseqüències que està deixant la borrasca ‘Glòria’.\nCal tindre en conter que ha nevat amb abundància en la zona de capçalera del riu Millars i també en les zones altes dels seus afluents més importants com són el riu Linares o Villahermosa i el Carbo. La borrasca ‘Glòria’ va deixar gruixos de neu important des de diumenge fins dimarts. A partir de dimarts a migdia la pluja intensa va substituir a la neu. Un fet que va provocar que la neu es fonguera ràpidament de les zones més baixes de les muntanyes. Ràpidament els rierols i les rambles es van omplir d’una aigua que va acabar als embassaments del riu Millars.\nTornar a veure els 14 quilòmetres del Paisatge Protegit de la Desembocadura del riu Millars amb aigua no ocorria des del passat mes d’octubre de 2019. Cal recordar que havien portat un fluix constant d’aigua durant els mesos de juliol, agost, setembre i octubre.\nLa imatge que es pot observar a partir de hui és la d’un riu Millars que salta amb força i vivacitat per tots els assuts de la desembocadura com són els Matxos de Vila-real, l’assut Comunitari o d’Almassora i les Revalladores o assut de Borriana. El Consorci gestor del Paisatge Protegit de la Desembocadura del riu Millars informa que el cabal continuarà pujant durant tot el dia de hui.\nDe moment dos de les conseqüències d’aquest augment del nivell de l’aigua és que els passos de la Pila i la Cossa que comuniquen els termes de Borriana i Almassora estan tallats al trànsit de vehicles i persones. El Consorci gestor del Paisatge Protegit de la Desembocadura del riu Millars demana molta prudència a tots els usuaris que utilitzen l’ecosistema fluvial o transiten per ell durant aquests dies.


ddM - Diaridelamusica.com: Una Àfrica sorprenent per obrir el cinquè Cruïlla\nDesprés de la populosa revetlla de Sant Joan que va congregar la xifra rècord de vint mil persones a la platja del Varador, a quarts de 10 del vespre d'aquest dijous dia 2 s'obria de facto la primera nit del Cruïlla de Cultures d’enguany, a la sala Clap, amb una nova festa que en aquesta ocasió fixava els ulls en el continent africà. Els encarregats d’escalfar motors per l'excepcional actuació dels Konono No1 van ser els vuit membres de la conjuntadíssima banda Alma Afrobeat Ensemble: fussionant el latin i el funk i passant-ho tot pel tamís de la potència africana, la banda va esdevenir un magnífic preludi a la nit de la mà del guitarrista Aaron Feder i el ghanès Kwame Adzraku.\nEl plat fort de la nit, Konono no1, va adreçar-se al públic quan quedaven deu minuts per les onze de la nit i s’havia anat creant ambient i expectació a la sala: xiulets de festa, mil•limetrada percussió i els famosos likembé, instruments de factura casolana que a primera vista semblaven joysticks d'ordinador i que amb un característic so de joguina electrònica ràpidament s'endinsaven en el cervell. Els rudimentaris i escardallencs altaveus propis de l'època colonial ajudaven a situar els espectadors en una escena africana de, per exemple, Kinshasa, a la República Democràtica del Congo, on radica la formació. A ritme de batucada, amb la marxa que dóna un quart de segle en actiu, els Konono no1 van enganxar el públic des de la primera de les llarguíssimes cançons, loops màntrics d'un so inesperat i sorprenent. Amb el veterà Mawangu Mingiedi exercint de mestre de cerimònies, el Clap es va convertir en un d'aquests camps de futbol africans plens de gom a gom, amb la multitud corejant càlides i enganxoses tornades; un públic que no era del tot aliè a la proposta gracies a una anterior visita dels africans al Sonar de Barcelona. El to artesanal, saturat, distorsionat d'aquesta música que fuig del tòpic africà va fer moure amb entusiasme el centenar llarg d'assistents entre els quals, estranyament, no hi havia a penes membres de la comunitat subsahariana de la capital del Maresme.\nInici majestuós, doncs, d'un cap de setmana que tindrà dissabte el seu epicentre en un concert apoteòsic de Manu Chao pel qual ja s'han venut nou mil entrades. I també, per tant, una nova sessió didàctica d'aquesta enciclopèdia musical que es diu Cruïlla de Cultures i que ens descobreix cada any el que esta donant de si arreu les anomenades músiques del mon. Sortosament això no ha fet més que començar. JOAN SALICRÚ\nPublicat per ddM a les 0:36\nEstil musical: afrobeat, Cruïlla de Cultures 2009


"Las Campos" estrenen el 'reality' de la seva vida - Regió7 :: El Diari de la Catalunya Central\n"Las Campos" estrenen el 'reality' de la seva vida\nEl programa mostrarà la faceta més íntima i personal de María Teresa Campos i la seva filla Terelu\nddg/efe | madrid 18.08.2016 | 07:33\nLes Campos, Mayte Valdedomar i Carlota Corredera revisen fotografies MEDIASET\nTelecinco estrena aquesta nit a partir de les 22h el nou realityLas Campos. El programa obre les portes a la vida quotidiana de María Teresa i Terelu Campos. Durant dues entregues, anomenades Mamá no me reconozco en el espejo i Hija, cuidado con los paparazzi, mare i filla mostraran a les càmeres les seves rutines diàries, la seva relació amb el seu cercle d'amics més estret, les seves inquietuds i confidències.\nA cada entrega del programa, la família tractarà un tema en concret escollit entre les qüestions que interessen al públic, es reuniran amb experts, recolliran diverses opinions i les analitzaran en una tertúlia a plató. Carlota Corredera serà l'encarregada d'introduir cada entrega del programa i el debat posterior. A la tertúlia participaran diversos membres de la família Campos que analitzaran el tema abordat i els moments més destacats.\n"Em fa il·lusió poder fer alguna cosa nova amb la meva filla, tot i que ja portem fent-ho des de l'època de Jesús Hermida", explica María Teresa Campos en un comunicat de Mediaset. Segons la presentadora malaguenya, Las Campos mostra la forma de vida de dues persones d'edats i generacions diferents. "És una bona forma de veure els nostres punts de vista en comú, però també les nostres diferències", afegeix.\nPer a Terelu, aquest nou programa docu-realitat suposa adaptar-se "als nous temps de la televisió". "Crec que quan algú té una feina tan pública és molt important no estancar-se, evolucionar amb les coses que interessen a la gent. Al llarg dels anys els gustos dels espectadors i les innovacions de les productores han desembocat cada vegada més en descobrir la vida real i això és el que busquem", explica Terelu.\nDurant la primera entrega d'aquesta nit, María Teresa i Terelu Campos tractaran la infància de Terelu, la joventut de María Teresa, la nutrició i la malaltia que mare i filla han sofert durant la sobretaula després del dinar, entre altres temes.


Com eradicar l'assetjament escolar en la tornada a l'escola\nActualitzada 03/09/2018 a les 18:50\nArriba el setembre, la tornada a l’escola i, per desgràcia, en molts casos, a l’assetjament escolar, un tipus de violència que no desapareix ni durant les vacances i per a l’eradicació de la qual els experts consultats per Efe ofereixen una sèrie de consells. "Com afrontar el nou curs, com oblidar el que han viscut els cursos passats i com superar la por a tornar a fer a una situació d’assetjament i indefensió" són les principals inquietuds que els nens i joves víctimes de maltractament han transmès aquest estiu al telèfon de la Fundació d’Ajuda a Nens i Adolescents en Risc (ANAR).\nHo ha explicat a Efe la psicòloga d’aquesta Fundació, Diana Díaz, que destaca que les campanyes de prevenció llançades en els últims anys han aconseguit que hi hagi "molta més conscienciació". També han aconseguit que l’assetjament escolar sigui percebut com "un tipus de maltractament" i que els nens siguin conscients que "la mobilització dels companys" és l’estratègia més eficaç per frenar l’assetjament, emfatitza.\nSegons dades de la Fundació ANAR, la majoria dels nens que fan les consultes sobre assetjament escolar tenen entre 11 i 13 anys, mentre que a les preguntes sobre "cyberbullying" l’edat mitjana és de 14 anys. "Les raons que desencadenen l’assetjament escolar segons les trucades que rebem per part de les víctimes són la marginació ja sigui per destacar per la seua intel·ligència, per tenir algun tipus de defecte físic o per ser poc obert en relacions socials i no seguir els mateixos gustos que la majoria", explica la psicòloga.\nPer fer front a l’assetjament des del primer dia de classe, Díaz recomana que "no hi hagi demora" en la petició d’ajuda, que les possibles víctimes ho facin des del moment en què comencin a sentir els primers símptomes. A més, insta a treballar l’autoestima i les habilitats socials perquè les víctimes tinguin més "seguretat" a l’hora de resoldre qualsevol tipus de situació. "Cal traslladar el missatge que aquesta situació no té per què ser permanent, sinó que és temporal i es pot resoldre", apunta Díaz. I subratlla la importància de la figura del professor. Juga un paper "molt important", ja que pot "promoure dinàmiques molt enriquidores" de prevenció que incloguin a la víctima, a l’agressor i als espectadors que "són claus per frenar la situació d’assetjament", afegeix.\nPer la seua part, el director de l’Associació EducaLIKE, Guillermo Cánovas, recomana "tolerància zero" contra l’assetjament escolar i als pares els demana que "creguin el que diu el seu fill i que no justifiquin la situació perquè el seu fill no es defensi o perquè no digui el que pensa". "Els pares han d’estar pendents dels senyals psicosomàtics com la pèrdua de gana, el mal d’estómac o la dificultat per agafar el son; de les emocionals, com trencar la comunicació del seu dia a dia per temor de ser preguntats; i de les físiques com els blaus o marques als braços", assenyala Cánovas. Així mateix, incideix en la conveniència de seguir "els protocols d’actuació i no saltar-se’ls": primer acudir al tutor i després a la la direcció del col·legi", perquè, explica, l’"error" seria adreçar-se a la família de l’altre adolescent. "L’assetjador t’assetja perquè veu que tu no et defenses, ets una víctima fàcil i s’acarnissarà amb tu", subratlla el director de EducaLIKE. Davant d’aquesta situació, proposa l’assertivitat com a forma de comunicació perquè actuï com a "vacuna" contra l’assetjament escolar de manera que el menor "defensa els seus drets i diu el que pensa, però no de forma agressiva".\nL'assetjament escolar, un problema invisible que es dóna “en tots els centres”


El club de les mames lectores: La prostituta santa\nPublicat per onavis a 1:22\nanna 13 de setembre de 2012 a les 5:02\nÉs veritat, a la segona part t'adones més com és, per com interactua. Allà pots jutjar millor quina part de raó té en totes les reflexions que ha fet.\nM'agrada aquesta part que has destacat i que crec que és dóna en més ocasions, quan s'autoconvida o començar a viure un moment en que sap que acabara humiliat però no pot parar i vinga i vinga fica la pota fins el fons. A un nivell molt més petit crec que ens hi podem reconèixer, qui no ha començat una conversa, amb algun tema que sap que no és l'adecuat i que tothom el mira una mica estranyat, però allà estàs tu, ficant la pota fins al fons. També pasa quan discuteixes, que comences a dir coses que saps que no has de dir, que l'estàs cagant i res, tu vinga!\nonavis 13 de setembre de 2012 a les 6:57\nSí, sí, és que hi ha una part molt reconeixible, que tenim tots, com ja vas comentar tu en un post.\nEn les discusions passa molt: saps que no és el camí que has de seguir, que millor callar, però a vegades en enredem sols!\nMirashka 18 de setembre de 2012 a les 5:22\nNois, abans que res disculpeu el meu silenci. Aquest començament de curs està essent intens i no m'he acabat de situar encara, sobretot a nivell emocional (estic donant voltes al tema per fer un post, però no se ben bé com). Bé, al grà, quan us deia que no m'agradava el personatge, a mi principalment és per això, perque em feia posar nerviosa el veure que s'humiliava, allò que veus que cada cop s'enfonsa més i no ho remedia. ës com a les pel·lícules quan veus que algú la cagarà, doncs jo m'ho passo malament.\nTret del personatge estic amb tu Onavis que és un molt bon llibre, m'ha agradat molt, sobretot la segona part, t'atrapa. I si que costa trobar llibres amb personatges amb aquesta vessant, potser és molt difícil escriure sobre ells i atrapar al lector, que no fugi pel rebuig que li pugui produir el personatge, no?\nonavis 18 de setembre de 2012 a les 12:58\nLo primer és lo primer!! Espero que poc a poc tot vagi millor!\nSobre el llibre, molt d'acord amb el que dius. Tens raó que deu ser complicat escriure sobre un personatge així i fer-lo interessant pel lector. En d'altres llibres del mateix Dosotievski que m'he llegit, amb personatges similars, no m'he sentit tan atrapada.


Enigma-I Werchmacht on Geogebra\nEnigma-I Werhmacht con Geogebra\nEnigma-I Werhmacht Geogebra\nEnigma-I Werhmacht on Geogebra\nmcano shared this question 8 years ago\nfinalment, després de uns quants mals de cap, hem aconseguit implementar una màquina Enigma sobre plataforma Geogebra https://www.geogebra.org/ma... . Aquest fitxer simula el funcionament de la màquina de xifratge Enigma-I emprada per la Werchmacht de 1939 a 1945 durant la II-Guerra Mundial. Per a més informació sobre la màquina podeu consultar http://www.cryptomuseum.com....\nEl fitxer no es visualitza correctament en GeoGebraTube però es pot executar on-line en aquesta adreça:\nLa màquina incorpora els elements principals:\n.- 3 rotors en posició Left, Middle i Right a triar entre 5 tipus (I,II,III,IV i V)\n.- 2 possibles reflectors UKW (B o C)\n.- el plugboard de connexions entre parells de lletres\n.- el ringsetting dels anells del rotors\n.- la configuració de la clau de missatge (Key3, Key2 i Key1)\n.- un teclat per a la introducció de les lletres del missatge pla (m)\nUn cop s'ha configurat la posició de rotors, les claus, el ringsetting i el plugboard, quan una lletra és introduïda la codificació de la seva xifra apareix seqüencialment en forma de rotació del vector d'entrada i apareix en la casella de sortida c. Esperem que us sigue d'utilitat i que ens envieu les vostres experiències i/o suggeriments al respecte ja que encara l'estem millorant.\nClaudio Pedro Cosin (ccosin@xtec.cat)\nInstitut Sòl-de-Riu Alcanar\nTot i que el treball amb cadenes literals tal volta no és un dels objectius del GeoGebra... vosaltres ho heu superat amb escreix!\nAra... fa falta una bona estona per entendre el funcionament de la màquina!\nIgual mos ho podríeu explicar a la Jornada GeoGebra de l'ACG, al febrer...\nMolt interessant el que ho fet! Potser us podria interessar venir a Barcelona i explicar-ho a les nostres V Jornades GeoGebra que organitzem des de l'Associació Catalana de GeoGebra. Els dies de la celebració són els 15 i 16 de Febrer a la Universitat Pompeu Fabra de Barcelona. Aquí http://acgeogebra.cat/ teniu tota la informació.\nmoltes gràcies Antoni i Pep pels comentaris! doncs sí ens animarem i redactarem una comunicació per veure si ho podem explicar a les jornades. Confiem que en els propers dies tindrem enllestit el document bàsic i podrem compartir experiències en aquesta línia de treball.


Segueix el teu cor d'Enric Mas\nTema: Segueix el teu cor d'Enric Mas\n04/11/2017, 23:54 #1\nLa Rosa viu a la part nova de Montblanc, al límit entre els terrenys edificats i els que encara pertanyen a la natura, amb les seves germanes i els pares. Entre l'institut, les muralles, els carrers empedrats, els llibres romàntics i els trens que marxen sense ella somia trobar algú que l'entretingui millot.\nA l'Anna li interessa el món de la música i té unes ganes boges de viure, amanides amb l'humor del seu germà cec.\nLes dues van al mateix institut, però no serà fins que es coneguin en el seu ambient familiar que canviarà la vida de molts dels qui les envolten... i el destí d'ambues famílies per semtre més.\nD'una forma viva, directa i amb molt d'humor, Segueix el teu cor et transportarà a l'interior dels cors adolescents, fugint de tòpics i d'idees preestablertes, en una novel.la fresca i inoblidable que et farà viure intensament els somnis dels seus protagonistes.\nsegueix.jpg (8.6 KB, 1 visitas)


CiviCRM és un CRM de programari lliure construït per una comunitat de col·laboradors i seguidors i coordinat pel Core Team. CiviCRM és un programari web utilitzat per un ampli ventall d'organitzacions (no lucratives i del tercer sector). CiviCRM ofereix un conjunt complet de funcionalitats a punt per ser utilitzades i es pot integrar amb el vostre lloc web.\nCiviCRM s'ha creat i utilitzat per una comunitat globat de desenes de milers de persones i organitzacions. La nostra visió és que 'totes les organitzacions – independentment de la seva mida, pressupost, o enfocament – tinguin accés a un CRM increïble per implicar als seus contactes i aconseguir les seves missions'. El nostre full de ruta esboça els objectius a curt termini que estem implemenant per aconseguir la nostra visió.\nAl centre de la nostra comunitat hi ha un equip de persones (Core Team) que estan contractades per tal de coordinar i proporcionar lideratge al projecte i per servir als nostres usuaris i als proveïdors de serveis. Moltes de les organitzacions implicades amb CiviCRM decideixen ser membres i socis amb nosaltres. Fent-ho ajuden a assegurar la nostra estabilitat financera i la seva inversió en CiviCRM - podeu unir-vos-hi.\nHi ha moltes maneres diferents d'involucrar-se amb el CiviCRM. Les pautes de la comunitat tenen com a objectiu ajudar a la gent a involucrar-se amb la nostra comunitat, entendre com treballem units i què esperem els uns dels altres.\nEl CiviCRM està publicat sota la versió 3 de la Llicència Pública General Affero de GNU (GNU AGPL v3).


Com utilitzar endolls de Mauritània a Maldives\nConnectors, preses de corrent, adaptadors i altra informació necessària per viatjar des de Mauritània a Maldives en aquesta pàgina. Si voleu un informe per a altres països, torneu a iniciar l’ assistent per trobar a adaptadors elèctrics per al vostre viatge aquí .\nLa tensió no és exacta, però la diferència sol ser tolerable pels dispositius elèctrics. És molt segur connectar el vostre aparell elèctric de Mauritània a Maldives sense un adaptador de tensió. Si teniu algun problema amb un dispositiu especial, és a dir, un dispositiu mèdic, probablement voldreu demanar més ajuda professional.


Rècords contra la pitjor del món\nLa selecció d'Andorra celebra el 0 a 1 de Marc Pujol contra San Marino. Foto: FAF / Xavi Miró\n‘Cucu’, que ahir va marcar el 0 a 3, també va intervenir en el 0 a 1 de Marc Pujol amb aquest xut des de fora de l’àrea.Foto: FAF / Xavi Miró\nNit de rècords contra la pitjor selecció del món. L’última del rànquing FIFA i la primera selecció que arriba, en tota la història, a 100 partits oficials consecutius sense guanyar. Aquesta és San Marino, i la primera victòria com a visitant de la selecció d’Andorra va arribar contra un dels pitjors combinats de la història. A més a més, els de Koldo Alvarez de Eulate van batre una altra fita, és a dir, van sumar sis punts en una fase de classificació en vèncer els dos partits contra San Marino, ja sigui per al Mundial o per a l’Eurocopa.\nL’anterior millor marca pertany a la del Premundial 2006, on es van sumar cinc punts. Això sí, amb més mèrit, ja que van guanyar a l’Estadi Comunal a Macedònia i van empatar contra Finlàndia i els macedonis. Molt més mèrit, sense cap mena de dubte. Un altre rècord superat va ser el de la victòria més folgada de la selecció. L’anterior va ser un 2 a 0 contra San Marino a l’Estadi Nacional amb el doblet de Marc Vales i ahir un 0 a 3 contra la mateixa selecció.\nS’enfrontaven al San Marino Stadium de Serravalle –s’ha de dir que es tracta d’una instal·lació força ben preparada i de qualitat– la pitjor selecció del rànquing FIFA, ja que ocupa la 210a posició contra la 156a. També es pot parlar de rànquings quan et són favorables? Els de Koldo Alvarez de Eulate van canviar el guió dels altres partits quan s’enfronta a seleccions de més nivell. Aquesta vegada es va relacionar amb la pilota. La va voler. I a més, va atacar.\nSan Marino, dirigida per Franco Varrella, prou va tenir amb el seu guió de sempre. Les diferències amb la resta són abismals, i amb Andorra no tan abismals, però també n’hi ha. En la seva primera aproximació, Andorra va obrir el marcador. Corria el minut 10 quan Cucu va rebre una passada de Jordi Aláez i el davanter del Formentera va etzibar un potent xut que va refusar Elia Benedettini. El refús el va recollir Marc Pujol i el de l’FC Santa Coloma va batre al porter sanmarinès amb un xut creuat i ras. Sempre que guanya un partit Andorra, sempre ho fa amb un gol d’un Marc.\nAl minut 23, Joan Cervós va tocar el 0 a 2 amb una falta directa escorada a la dreta que es va treure de sobre Elia Benedettini. San Marino també va tenir les seves. Es tracta d’una selecció que tot i les seves limitacions també busca atacar. Al minut 28, un defensor andorrà va refusar un xut de Grandoni. Cinc minuts després, Iker Alvarez de Eulate va aturar sense problemes un xut d’Enrico Golinucci des de la frontal de l’àrea.\nAbans d’arribar al descans, Cucu va tenir el 0 a 2 després d’una paret amb Sergio Moreno, però ràpid i atent Elia Benedettini va aturar l’u contra u. La resposta la va tenir San Marino amb una centrada de David Tomassini per l’esquerra cap a Mularoni i Iker va evitar el remat del migcampista del Tropical Coriano. I a un minut del descans, Marc Pujol també va tocar el seu segon gol, però el seu xut va marxar força desviat després d’una deixada de cap de Jordi Aláez.\nA la represa, l’inici no podia ser millor. Primer amb un nou avís de falta escorada per la dreta de Joan Cervós que va tornar a evitar que entrés Elia Benedettini. Segon amb el 0 a 2. Al minut 53, Andorra va treure brillantor a la pissarra. Marc Pujol treia un córner cap enrere, camí de la frontal, i Sergio Moreno engaltava de boleia un xut potent. El capità de l’Inter Club Escaldes marcava el seu primer gol amb l’absoluta.\nSan Marino va continuar sent San Marino. El seleccionador Franco Varrella ni es va aixecar del seu seient a la banqueta. El 0 a 3 final va arribar amb un gol de Cucu després de recollir un refús d’Elia Benedettini que va aturar un xut des de la frontal de l’àrea de Marc Pujol. La cinquena victòria oficial de la selecció va arribar ahir. Dues són contra una selecció que està batent rècords negatius. El pròxim partit dels de Koldo serà contra la Polònia de Robert Lewandowski.\nKoldo: “És una victòria del futbol andorrà”\nKoldo Alvarez de Eulate, seleccionador d’Andorra i en declaracions a la Federació Andorrana de Futbol (FAF), va pensar en molta gent que no estava, precisament, prop de Serravalle. “Recordo les persones que no estan aquí ara amb nosaltres i que han fet molt per aquesta selecció. És una victòria del futbol andorrà. Els jugadors han demostrat que són capaços de sumar sis punts en una fase”, va assegurar el tècnic, que va analitzar d’aquesta manera tan directa el partit. “A la segona part hem estat capaços de trobar Marc Pujol i quan el trobem juguem millor”. I també va parlar de pròxims objectius: “A buscar la sisena victòria oficial”.\nSAN MARINO: Elia Benedettini, Manuel Battistini, Davide Simoncini, Fabbri, Grandoni, Censoni (Ceccaroli, 68'), Enrico Golinucci, Alessandro Golinucci, Mularoni (Vitaioli, 60'), David Tomassini (Hirsch, 68') i Nanni.\nANDORRA: Iker, 'Moi' San Nicolás ('Depa', 90'), Alavedra, Max Llovera, Joan Cervós, Marc Vales, Sergio Moreno (Márcio Vieira, 77'), Cristian Martínez (Jordi Rubio, 84'), Jordi Aláez, Marc Pujol (Xavi Vieira, 90') i 'Cucu' (Marc Rebés, 90').\nÀRBITRE: Halil Umut Meler (Túrquia). Grogues a Davide Simoncini, Enrico Golinucci, Censoni i Grandoni –San Marino– i 'Moi' San Nicolás –Andorra–.\nGOLS: 0-1 Marc Pujol (10') –descans–; 0-2 Sergio Moreno (53') i 0-3 'Cucu' (89').\nLLOC: San Marino Stadium-Serravalle. 350 espectadors.


Dietari zombi: L’obrer de la construcció que va caure dins d’un pou\nL’obrer de la construcció que va caure dins d’un pou\nEm passa sovint de no poder emmarcar amb precisió determinats records que em venen al cap inusitadament. Ara tot plegat m’he recordat d’un home d’uns cinquanta anys llargs (més o menys l’edat que tinc jo ara) a qui vaig sentir explicar (no sabria dir en quin context) que, mentre treballava en les reformes d’una casa, se li va ensorrar el terra i va caure dins un pou. Com a conseqüència dels cops rebuts en la caiguda, es va fer mal a l’esquena, i no en va poder sortir fins que no van venir a treure-la’n fins al cap d’unes hores.\nExplicava que des de llavors no va poder tornar a treballar mai més en el seu antic ofici. Aquelles hores passades a les fosques dins el pou velaven la seva fesomia quan en parlava. Ara buscava altres feines, tot i que era un professional ben valorat, i això s’esdevenia aquells anys que es construïa tant.\nPublicat per Jesús Aumatell Molas a 10:09\nEtiquetes de comentaris: por, treball\nretalls de somis (16/01/18)\nL’obrer de la construcció que va caure dins d’un p...


Regull: «al Vijazz la gent s’enamora de Vilafranca i dels seus vins» Regull: «al Vijazz la gent s’enamora de Vilafranca i dels seus vins» – VadeVi\nRegull: «al Vijazz la gent s’enamora de Vilafranca i dels seus vins»\nMés de 46.000 persones han gaudit del festival | 66.000 degustacions de vins i caves servides per 45 cellers del Penedès | Lluís Tolosa, a càrrec del Tast Magistral | Marc Bartra, investit Acadèmic d'Honor dels Tastavins\nVADEVI.cat 29 de Juny de 2015 10:04\nFira de vins i caves del Vijazz 2014. Foto: Fèlix Miró\nPer vuitena edició consecutiva, el Banc Sabadell Vijazz Penedès ha aconseguit un èxit total d’assistència a tots els actes organitzats, com en degustacions servides.\nL’alcalde Pere Regull i el president dels Tastavins Penedès, Joan Tarrada, han fet la valoració del Vijazz en una roda de premsa a l’Ajuntament de Vilafranca del Penedès, on s’ha valorat molt positivament el desenvolupament i l’èxit de la fira i el festival. Així, Joan Tarrada ha valorat el Banc Sabadell Vijazz Penedès 2014 com “el millor de les vuit edicions, tant per tenir una fira plena a vessar de cellers i visitants, com per ser un festival amb grans estrelles i un públic fidel”. Pere Regull ha volgut felicitar a l’organització i ha destacat que “l’esforç de molta gent porta a que aquest cap de setmana sigui molt i molt important per Vilafranca i pel Penedès, amb molta gent que ens visita i que s’enamora de la nostra vila i dels nostres vins”.\nA nivell de xifres, més de 46.000 persones han gaudit del Vijazz i de Vilafranca del Penedès els 3 dies de fira, des de la tarda del divendres 4 de juliol i fins a la matinada del diumenge 6 de juliol. A la fira de vins i caves hi han col·laborat 45 cellers del Penedès i s’han servit més de 66.000 degustacions de vi i cava, de les 330 referències presents i 4.000 degustacions gastronòmiques. La part gastronòmica va comptar amb la presència dels restaurants Bistronòmic, El Racó de la Calma i Miquel Sòria de Vilafranca, els Xerigots i un estand de Casa Ametller.\nPel que fa al festival de jazz internacional, 15 concerts han omplert de música jazz Vilafranca del Penedès i s’ha multiplicat l’assistència de públic respecte edicions anteriors. Els concerts amb artistes d’altíssim nivell han continuat engrandint la fama de Vilafranca i del Vijazz com una gran plaça del millor jazz internacional. Enguany, han passat artistes de la talla de: Michel Camilo Trio, Avishai Cohen, Gregory Porter, Snarky Puppy, Victor Wooten Band, Lluís Coloma Septet, The Pepper Pots, Raul Midón, Gran combo EMM Mª Dolors Calvet feat. Xavier Figuerola, Tak!, la brass band Pixi Dixi Band, entre d’altres.\nÈxit de les activitats paral·leles\nEl visitant del Vijazz ha aprofitat les activitats complementàries a la fira de vins i caves i del festival de jazz, celebrades des del dilluns 30 de juny i fins el diumenge 6 de juliol. El tast magistral del sociòleg Lluís Tolosa, seguit del capítol d’investidura dels Tastavins Penedès, on es va investir d’honor a l’ex-jugador del FC Barcelona Marc Bartra, van iniciar els actes de la Setmana del Vijazz, el dilluns 30 de juny, amb una assistència d’una setantena de persones. Les tres jornades professionals sobre biodinàmica, celebrades al Vinseum, amb el suport de In Via 1912, i a Pacs del Penedès, van arribar a 130 persones, i la sisena edició del maridatge de vins i jazz Enojazz va omplir la capella de sant Pelegrí del Vinseum el dimecres 2 de juliol. In Via 1912 ha tornat a ambientar la capella de sant Joan, amb l’exposició El Celler del Banc Sabadell Vijazz Penedès, que porta la maquinària real d’un celler dins la capella.\nEls dies de la fira, 24 sessions de tast i maridatge han donat a conèixer la qualitat de vins i caves del Penedès a 1.552 persones.\nA més, dissabte al vespre, elaboradors de la fira van poder participar al Wine Punk Vijazz, una trobada informal on es presenten vins experimentals i productes no comercialitzats en un espai de petit format a la capella de sant Joan.\nEls turistes i visitants que pernoctaven a la vila, han tingut la possibilitat de realitzar 31 enovisites durant tot el dia. Les enovisites, organitzades per enoturismePENEDÈS, pel Servei de Comerç i Turisme de Vilafranca del Penedès i pel Vinseum entre les que hi havia 14 activitats a caves i cellers, 15 visites culturals i dues activitats de natura. En total s’ha arribat a 1.031 assistents.


1a Neda el Món Swim Run Mar d'Amunt\nSALAsalut i Neda el Món ja estan treballant perquè tots els amants de la natació en aigües obertes i del running gaudiu d'una swim run al cor de la Costa Brava Nord, a la Mar d'Amunt, que se celebrará a principis de juny i tindrà com a punt neuràlgic El Port de la Selva.\nAquest projecte neix amb la voluntat d'apropar un esport en auge als països nòrdics, el swim run - una disciplina que consisteix en nedar i còrrer sense transicions, a Catalunya. Neda el Món ha decidit mirar cap a la Catalunya Nord per portar el seu projecte de swim run a la població empordanesa del Port de la Selva, on juntament amb SALAsalut ja ha posat fil a l'agulla per fer del cap de setmana del 3 de juny una gran festa de l'esport.\nMolt aviat ja tindreu disponible al web tota la informació sobre les distàncies, els recorreguts i les diverses modalitats!\nUneix-te al repte: 6a Neda el Món Formigues-Medes!\nSi encara estàs pensant en assolir un gran repte aquest 2018, aquí tens la nostra proposta: nedar des de les Illes Medes fins a les Illes Formigues. Un total de 22K vorejant una de les zones més boniques de la Costa Brava.\nAmb la teva inscripció gaudiràs a més del pla d'entrenaments que Neda el Món organitza pels nedaddictes que estan preparant l'Estret de Gibraltar. Es tracta d'entrenaments tant online com presencials, amb 1 entrenament test a les Piscines Bernat Picornell el 18 de març i 4 entrenaments a mar obert durant el 2018.\nAviat tindreu disponible el calendari d'activitats de 2018.\nA dia d'avui les dates confirmades són:\n8a Neda el Món Swim Barcelona (27/05)\n6 Neda el Món Sa Dragonera 9K (16-17/06)\nSwim Holidays Sardenya (16-23/06)\nCreuament de l'Estret de Gibraltar (31/08-18/09)\n6a Neda el Món Illes Medes-Illes Formigues (22-23/09)\n5a Neda el Món Swim Barcelona Sant Silvestre (16/12)\nLa data de la travessia a les Illes Medes per la Marató de TV3 està pendent de confirmació.\nSwim Holidays a Sardenya amb Neda el Món!\nEt ve de gust fer una escapada al juny? Neda el Món et proposa 3 dies a bord d'un espectacular veler gaudint de les aigües color turquesa de la illa italiana de Sardenya! La combinació perfecta entre vacances i aigües obertes, una experiència inoblidable!\nEl pack de 3 dies inclou el desplaçament des de Barcelona, els trasllats fins a Palau (Sardenya), l'allotjament durant 3 nits i tots els àpats excepte els sopars. I per suposat molta nedaddicció!\nNedareu donant la volta a 3 espectaculars illes:\nI tot a bord d'un espectacular veler de Sardenya, que a més de fer el seguiment de les travessies, serà el vostre allotjament durant les 3 nits. Llegeix tots els detalls en aquest enllaç i suma't a aquesta experiència única amb Neda el Món!\nResultats 4a Neda El Món Swim Sant Silvestre Barcelona\nAquí podeu consultar els resultats de la quarta edició de la Sant Silvestre organitzada per Neda El Món.\nProtector de Coll per a rascades del neoprè\nExperts en el sector químic i dermatològic, amants d'aquest esport, s'han unit per a crear aquest fantàstic producte.\nFabricat amb material elàstic i vaselina, genera una capa de protecció que aconsegueix separar el moviment de la pell i del vestit, reduint per complet el risc de lesions en la pell. Dissenyat en forma de collaret amb una extensió en forma de llengüeta, estén la protecció a la zona del tancament de la cremallera del neoprè.\n- Elàstic: es col·loca molt fàcilment. (Triatló: en carrera es retira igual de ràpid que el capell o les ulleres).\n- Densitat inferior a l'aigua (flota). No penalitza la flotabilitat del nedador.\n- Es ven amb un envàs plàstic per a la seva fàcil conservació i trasllat.\n- Compatible amb l'ús de vaselina.\n- Rentable i reutilitzable.\nConsulta els detalls en la nostra botiga online\nEquipa't amb els packs Neda el Món!\nNecessites afegir material a la teva equipació d'aigües obertes?\nFes una ullada als packs que hem creat per a tu a la nostra botiga online i tria el que més t'agradi!\nNeda El Món finalitza una temporada més amb la Sant Silvestre que se celebra el diumenge 17 a la platja de la Mar Bella. Una jornada festiva i pre-nadalenca que els nedadors i nedadores més valents de ben segur gaudiran d'allò més.\nLa jornada començarà a les 9:30 amb la prova de 1.500m, i continuarà a les 10:30 amb la de 2.500m. A més, els nedadors que necessitin sumar més metres podran fer el combinat 1.500m+2.500m, tot un repte tenint en compte que la temperatura de l'aigua frega els 16 graus a la zona de la costa barcelonesa.\nDes d'avui les inscripcions per aquesta prova ja estan tancades, però encara hi ha disponibles 10 inscripcions pels nedadors i nedadores que hi vulguin participar. Si encara no teniu la vostra inscripció i us animeu, podreu adquirir-la el mateix diumenge per 40€.\nNeda sense por al fred!\nJa no hi ha excuses, aquest hivern continua nedant sense por al fred!\nTens disponibles els neoprens Sailfish amb un 15% de descompte! Aplicant el codi SAILFISH15 durant el procés de compra.\nA més, tornen els casquets de neoprè i mitjons de neoprè per protegir-te durant els mesos més freds. Aquest any no et quedis sense, recorda que sempre volen...!!!\nNova boia Ishof amb butxaca pel mòbil\nVols fer-te un selfie a alta mar, enviar un whatsapp, fer una trucada o controlar l'aplicació GPS? Ara és possible amb la nova boia amb butxaca pel mòbil!\nEn totes les nostres altres boies pots guardar el teu mòbil sense risc de mullar-lo, però amb aquesta pots a més interactuar amb la pantalla tàctil.\nI tot això amb les mateixes prestacions de seguretat i visibilitat que la resta de models!\nConsulta tots els detalls a la nostra botiga online.\nPrimera Anterior ... 7 8 9 10 11 12 13 14 15 16 ... Següent Última


L'OIE i la FAO s'alien per primera vegada per aturar la propagació de la PPA - Notícies del sector porcí | Porcat.org\nL'Organització Mundial de Sanitat Animal (OIE) i l'Organització de les Nacions Unides per a l'Agricultura i l'Alimentació (FAO) presenten per primera vegada de forma conjunta una iniciativa contra la PPA en un escenari mundial, on s'estan reunint aquests dies de forma telemàtica governs, indústria i experts.\n"La propagació de la PPA no mostra signes de desacceleració. La malaltia contagiosa ha provocat la pèrdua de més de 7 milions de porcs només a Àsia, des que es va estendre a aquesta regió. Més de 50 països d'Àfrica, Àsia i Europa estan actualment afectats ia Amèrica s'està tractant d'evitar la incursió al seu territori ", alerten des de l'OIE.\nSegons els promotors, la iniciativa per al control mundial de la PPA tindrà com a objectiu "coordinar i enfortir les mesures de control per tal de reduir a al mínim els efectes d'aquesta malaltia animal".\nHo explicava el director general de la FAO, QU Dongyu, en el seu missatge de vídeo als participants: "el nostre objectiu és prevenir la propagació -i en última instància erradicar- aquesta malaltia, aprofitant els darrers avenços científics, les millors pràctiques i les normes internacionals ".\nLes organitzacions mundials estan preocupades davant la ràpida propagació d'aquesta malaltia, que causa fins a un 100 per cent de morts en porcs salvatges i domèstics, sense tenir encara una vacuna eficaç per frenar-la. Tot i que no és infecciosa per als éssers humans, la producció porcina és fonamental per a moltes economies, especialment per a l'espanyola.\nLa lluita contra la PPA a l’Estat\nEspanya és la quarta potència productora (després de la Xina, els EUA, i Alemanya), mentre que, a nivell europeu, l’Estat ocupa el segon lloc en producció amb un 19% de les tones produïdes, segons el MAPA. El sector porcí és el principal sector ramader al nostre país, generant el 1,4% del PIB nacional i el 14% del PIB industrial.\nL'arribada de la PPA a Alemanya, el passat dia 10 de setembre, va fer saltar totes les alarmes davant la proximitat de la malaltia a les nostres fronteres. Administracions, organitzacions i associacions del sector no han cessat d'insistir contínuament en la importància d'implementar mesures de bioseguretat en les explotacions per prevenir l'entrada de la malaltia.\nAhir un grup parlamentari presentava una Proposició no de llei per elaborar, revisar i actualitzar les mesures contra aquesta malaltia per a la seva discussió en la Comissió d'Agricultura, Pesca i Alimentació.\nVan demanar a Govern revisar i actualitzar les mesures previstes per a combatre la PPA. La primera d'elles la d'incrementar els controls i la vigilància en els corredors d'entrada de porcs i senglars al llarg de la frontera amb França (Catalunya, Aragó, País Basc i Navarra) per impedir que els animals arribin a Espanya.


bocins de lluna: 2008\nM'ha agradat la teva mirada,\nprovocadora de sensacions,\na voltes invasiva...\nM'ha fet fugir...\nno em vull deixar atrapar,\nni sentir-me envaïda,\nEm vull sentir lliure\nM'ha agradat la teva mirada...\nI també mirar-te,\nretorn de sensacions...\nPerò no ho he fet sincerament,\nno m'he atrevit a mirar-te profundament,\nno he gosat entrar dins teu...\nPer por a quedar-m'hi atrapada...\nVull poder-te mirar...\nprofunda, intensa i descaradament...\ni sentir-me lliure.\nPublicat per mar a 23:02 12 comentaris: Enllaços a aquest missatge\nMUERE LENTAMENTE... (viu intensament...)\nen esclavo del hábito repitiendo todos los días los mismos trayectos,\nMuere lentamente quien no gira el volante cuando está infeliz con su trabajo,\nquien no arriesga lo cierto ni lo incierto para ir detrás de un sueño quien no se permite,\nni siquiera una vez en su vida, huir de los consejos sensatos...\nAdaptació anònima de Pablo Neruda\nTots, en el nostre dia a dia, fem petites coses per no morir lentament...\nper viure intensament,\nper poder somriure,\nper llevar-nos cada matí,\nper canviar la monotonia per novetat,\nper trobar el què de la vida i llevar-nos amb un somriure...\nper gaudir de les petites dosi de felicitat que ens permetem...\npotser haurem d'anar fent més canvis encara...\ni arriscar una mica més...\nPot ser un bon desig per començar l'any...\nassaborir cada moment,\ntreure el millor d'un mateix,\naprendre de tot el que fem,\ncercar l'essència de les persones,\nhi ha tantes coses per viure intensament...\ntot depèn del que triem per viure,\nallò que decidim viure és el que viurem.\nT'atreveixes a triar?\nPublicat per mar a 7:30 18 comentaris: Enllaços a aquest missatge\na dins d'una bombolla...\non tot és possible...\non els somnis es poden tocar amb la punta dels dits...\ni on les fantasies s'enlairen proporcionalment als desitjos...\nbombolla irisada ...\nsurant damunt brises marines...\nfoto de Jason Tozer\nPublicat per mar a 18:50 18 comentaris: Enllaços a aquest missatge\nFumeja el tallat damunt la barra.\nRecupero minuts perduts.\nVagarejo sense control.\nDeixo perdre pensaments.\ntot plegat en un parell de minuts.\nM'encanten aquests viatges...\nSona música coneguda...\nTanco els ulls i em torno a enlairar...\ncuriosos viatges de la imaginació.\nHa valgut la pena córrer a primera hora\nper ara poder deixar escolar aquests minuts preciosos...\nPublicat per mar a 1:18 18 comentaris: Enllaços a aquest missatge\nPublicat per mar a 10:30 19 comentaris: Enllaços a aquest missatge\nEtiquetes de comentaris: poemes que agraden a la lluna...\nAvui faig quinze anys...\nEns fem grans, oi?\nQuinze anys plens de moments, d'imatges, de situacions viscudes, de llàgrimes, de petons, de petits aprenentatges, d'anar creixent, de trobar el punt just, de contradiccions, de límits, de cessions i concessions, de dubtes, de seguretats, d'incerteses, de preguntes sense resposta, de respostes sense pregunta,...\nQuinze anys, caminant pas a pas, minut a minut, des de la dependència absoluta a petites cullerades d'autonomia, petits espais de llibertat, negociats i consensuats, confiances i desconfiances,... anar deixant la corda que ens uneix, cada cop més llarga, una mica elàstica encara...\nQuinze anys d'estimació, de convivència, de creixences, d'aprendre conjuntament,...\nAprendre a fer de mare al compàs del teu aprenentatge com a persona, al mateix ritme, aprenent i desaprenent juntes, fent i desfent camins,...\nAprenent a ser persones... més lliures, més autònomes, més responsables, més respectuoses amb l'altre, més honestes, més sinceres,...\ncelebrar i haver pogut gaudir d'aquests quinze anys...\ntot un regal!\nRecords plens de vida...\nCelebrar i gaudir de les il·lusions properes...\ni donar-te les gràcies per haver-me ensenyat tantes i tantes coses que creia sabudes...\ni no sabia...\ni per haver-me donat l'oportunitat de ser la teva mare...\nPublicat per mar a 17:40 21 comentaris: Enllaços a aquest missatge\nEtiquetes de comentaris: quotidianitats inesperades (o no...)\nPerseguir els sempre dins el mai,\nla bellesa en aquest món.*\nEl tot en un balmat,\nl'absolut en un parèntesi.\nSentir el no-res en la plenitud,\nel buit en el tot,\nel silenci dins el brogit,\nel res en la immensitat,\nel zero en l'abundància.\nUna eternitat en un instant.\nel temps inabastable,\nl'essència de la vida,\nla proximitat de la mort.\nL'espai subjectiu entre dos notes,\npercepció d'un temps infinit,\nsensació d'un temps fugaç,\nel segon entre una onada i la propera...\n*paraules de l'elegància de l'eriçó. Muriel Barbery.\nImatge: Pintura de Luis de la Fuente. Oli sobre llenç.\nPublicat per mar a 0:13 16 comentaris: Enllaços a aquest missatge\nRetornes d'un llarg viatge...\nun viatge que t'ha dut a conèixer altres móns,\nRetornes després d'haver viscut altres vivències,\nque t'han dut fins on ets ara,\nque t'han fet créixer,\naltres camins que t'han omplert de felicitat,\ni que també t'han causat dolor,\nun dolor profund i intens,\ni que t'ha fet dubtar de tu mateix i dels qui t'envolten i dels qui t'estimen...\nRetornes ple d'experiència, amb la certesa, com sempre, que el camí recorregut era imprescindible per ser on ets i per arribar fins aquí...\nNo et penedeixis de res,\ntot era necessari,\nno malgastis paraules...\ntan sols digue'm...\naquestes són les úniques paraules que vull escoltar per tornar a reprendre un nou camí al teu costat...\nun NOU camí ple de reptes i il·lusions\ni diferent al que hem recorregut fins ara...\nun NOU camí ple d'oportunitats per créixer i aprendre...\nun NOU camí per ser i estar plenament a la vida...\nBenvingut company de viatge,\nhe caminat per altres camins també,\nperò sé que val la pena viatjar amb tu...\ni, segurament per això, tornem a coincidir en aquest punt del camí...\nper tornar a gaudir del paisatge que ens ofereix el dia a dia\ni compartir també les adversitats que ens depari el mateix fet de caminar...\nper tornar a gaudir plenament del viatge i viure'l intensament...\nPublicat per mar a 19:05 22 comentaris: Enllaços a aquest missatge\nM'agrada com descriu l'art...\n"UNA EXISTÈNCIA SENSE DURADA\nPer a què serveix l'Art? Per donar-nos la breu però fulgurant il·lusió de la camèlia, obrint en el temps una bretxa emocional que sembla irreductible a la lògica animal. Com neix l'Art? Es dóna a la llum per la capacitat que té la ment d'esculpir el domini sensorial. Què fa l'Art per nosaltres? Dóna forma i fa visibles les nostres emocions i, en fer això, els atorga aquell caràcter d'eternitat que porten totes les obres que, a través d'una forma particular, saben encarnar la universalitat dels afectes humans."\nPublicat per mar a 15:47 17 comentaris: Enllaços a aquest missatge\nVenus... (hi ets?)\naquí va una altra missiva adreçada a un amant deliciós...\n... voldria ser en un altre espai...\ni en un altre temps...\non no importés res del que importa,\ni on tot fos relatiu...\nvoldria ser en espais de llençols mandrosos i càlids\nque conviden a mandrejar\ni sentir la calidesa de nous braços ...\nvoldria mantenir la meva essència però deixar de ser jo...\nper anar a trobar-te i amanir una nit de jocs, batalles, assalts i urgències ...\nvoldria trobar-te fogós i tendre ...\ni que volguessis deixar de ser tu sense perdre't del tot...\ni recórrer camins sinuosos,\non a cada revolt hi trobés un nou desig per satisfer\ni en cada entrebanc una nova mà,\nsentir-te al meu costat...\nnomés això ...\ntancar els ulls i saber que vetllaries els meus somnis\ni te'ls enduries a indrets reals...\nun petonet dolç com la mel...\n(miraré de trobar-te en algun racó de la calma de la nit...)\nFins aviat estimada Venus...\nPublicat per mar a 23:37 21 comentaris: Enllaços a aquest missatge\npercepcions d'un viatge en tren...\nNuvolada espessa a l'horitzó.\nHoritzons foscos pressagien futurs incerts,\nnúvols que aclaparen i conviden a recloure's.\nUna pinzellada suau em saluda.\nEl seu traç,\nFugissera i etèria\napareix i desapareix,\nrere un delicat i imperceptible joc de núvols\nque evoca records imaginaris de carícies invisibles.\nque prepari estris i pinzells\nper poder sentir els altres colors de les teves carícies.\nPublicat per mar a 8:52 15 comentaris: Enllaços a aquest missatge\nDe Seshat a Venus (StoV), 2: paraules...\nBenvolguda Venus i també lectors visibles/invisibles,\nveig que ja m'havies llegit anys enllà i que em coneixies d'escrits antics, però ara no et(us) vull parlar del que ja coneixes de mi sinó del que no coneixes/eu, per començar a compartir complicitats i somriures, somnis secrets i emocions a flor de pell...\nUs faig arribar algunes de les cartes que vaig escriure fa temps (potser anys?, segles?, segons?, dies? , nits?... potser ahir?...) a homes/déus molt especials i que mai van ser llegides.\nVan quedar amagades i reposant en capses de somnis secrets...\nAra tornen a sortir a la llum, perquè les paraules escrites són per ser llegides, no?\nQuin sentit tindrien sinó?\nCom que n'hi ha unes quantes us les faré arribar poc a poc, d'una en una, per no atabalar-vos gaire.\nPetonets i bons somnis secrets...\nles teves paraules...\nfan reviure la teva essència en mi...\nparaules que s'arrapen a la meva pell...\ni que dolçament s'hi passegen\nsense presses ...\ndeixant escolar el temps...\ndeixant passar la nit...\nper trobar l'alba serena...\ni despertar el somni màgic de reviure't en mi...\nPublicat per mar a 0:00 19 comentaris: Enllaços a aquest missatge\nEtiquetes de comentaris: quotidianitats inesperades (o no...), somnis secrets\nFa dies que no tinc temps ni per pensar...\nOfegada en un mar de feina que m'empeny i m'arrossega,\nvertigen plaent que m'engoleix i m'atrapa ...\nEm deixo seduir i conduir per la intensitat del moment\namb ganes d'assaborir cada instant però amb molt de respecte...\nconstància i persistència.\nCamins de vida?\nCamins de felicitat?\nPublicat per mar a 19:37 18 comentaris: Enllaços a aquest missatge\nDemà començo a treballar... (com molts!)\nhi vaig per dir adéu (com alguns...)\ncomenço un nou camí (com pocs?).\nUna nova aventura plena d'il·lusió i optimisme,\nplena de dubtes i incerteses,\nplena de reptes i novetats.\nSé que no és un camí fàcil,\nperò sé que valdrà la pena.\nAra mateix tinc un rau rau a la panxa...\nperò sé que demà em sentiré millor...\nBon retorn a tots els que demà\n(o ja és avui?)\nretorneu a la feina...\nPublicat per mar a 23:42 16 comentaris: Enllaços a aquest missatge\nRilke ens encoratja a viure poèticament.\nEns convida a fer de la vida un poema.\nAntoni Pascual ho explica amb aquestes paraules en una entrevista :\nCelebrar té a veure amb viure la vida de manera poètica?\n- És clar. Qui no accepta que la concepció del poeta de Rilke sigui antropològica, que no visqui la poesia com un ofici estètic. Però a banda del fet que no es pot entendre Rilke des de la Universitat – des de la comoditat d’un sou que Rilke no tenia - i que per fer-ho s’ha de viure una mica perillosament – el que canta és un home que no té recursos econòmics, una existència com la de Rilke no demana cap compte corrent - , precisament del que parla és de l’essència poètica de l’home (i de la dona afegeixo jo). Fer versos requereix un aprenentatge tècnic, però no cal escriure un sol poema per viure poèticament. No tenim el deure d’escriure versos, però sí de viure la vida com un poema, de convertir la pròpia vida en bellesa i fer-la interessant de viure. El que no és admissible és que es visqui feixugament, pesadament, que la vida sigui una vall de llàgrimes. La vida s’ha de remuntar cap al seu origen, que és un orgasme. El que no podem permetre és que l’home, a vegades, sigui avorridíssim, que ens instal·lem en aquest nihilisme europeu del qual parlava Nietzsche.\nAntoni Pascual: Una invitació a l'art de viure.\nAssociació d'amics d'Antoni Pascual\nL'eixam. Associació cultural\nDes que vaig llegir Rilke i el que Antoni Pascual explica d'ell, viure poèticament s'ha convertit en un dels valors més importants a la meva vida.\nViure no és fàcil, en la nostra quotidianeïtat, tots gaudim d'instants de felicitat, moments de patiment, espurnes de benestar, carícies de dolor, ... emocions i sentiments que ens acompanyen i amb els que anem teixint les nostres certeses i incerteses. Amb els que anem creixent i enriquint-nos.\nJo intento omplir els meus cada dia d'aquesta visió poètica que Rilke ens proposa.\nPublicat per mar a 18:20 14 comentaris: Enllaços a aquest missatge\nEtiquetes de comentaris: diari sensitiu, Rilke\ntambé és admirar-se,\nperquè val la pena;\ntambé és il·lusionar-se, perquè val la pena;\ntambé és somniar, perquè val la pena;\nHi ha dies que una...\nnecessita una abraçada...\navui és un d'aquests dies...\nPublicat per mar a 23:08 13 comentaris: Enllaços a aquest missatge\npetits plaers, grans vicis i moltes satisfaccions...\nAvui he sucumbit.\nHo haig de reconèixer.\nFeia temps que havia superat la síndrome d'abstinència i em trobava força\nResistia plàcidament a la crida de la satisfacció del vici.\nAixò sí, evitant l'objecte de plaer de manera conscient i premeditada. Allunyant-me'n tant com podia i evitant tota mena de contacte.\nI ja se sap, quan fa temps que t'aguantes i et controles, intentant no pensar-hi, ocupant l'espai buit que et deixa amb altres menesters... la desmesura t'envaeix davant el desig incontrolat de satisfer-lo.\nLa qüestió és que he baixat a Barcelona per acompanyar el meu fill que marxava de colònies una setmaneta. A quarts de deu estava lliure i tenia pensaments d'anar cap al centre a cercar un regal pendent del meu aniversari (un bolso, el regal de la mare).\nM'abellia perdre'm pel centre sense cap pressa, gaudir del passeig i de la gent, deixar passar el temps sense mesura,...\nTotal que he aparcat a la Pça. Catalunya i he anat a fer un cafè, llegia el diari,... amb la calma del qui sap que ningú no l'espera i es dedica el temps a ell, perquè també s'ho mereix, què carai!.\nTot i que no m'acostuma a passar, sempre que puc intento esgarrapar alguns minuts diaris a aquest petit plaer. Imprescindible per sobreviure al fer i desfer de cada dia.\nUn cop assaborit el moment que no ha estat de més de 15-20 minuts, m'he dirigit a trobar la bossa esmentada per saldar aquest deute.\nDe camí cap a la botiga... a mà dreta... el reclam... irresistible... atracció d'imant... sense poder ni pensar... ja era dins... cercant... un títol... quin títol? autor? no ho recordo... ah! sí! l'eriçó... la bellesa de l'eriçó?... ja el veig... l'elegància de l'eriçó. El prenc entre les mans, el fullejo, l'oloro, en llegeixo la contraportada,... no el puc deixar... me'l quedo...\nSurt ja, ja en tens un, no cal que t'hi endinsis més...\nAtrapada ja en el meu desfici continuo passejant per les piles de llibres i llibres exposats. I n'albiro un altre que em crida l'atenció per l'autor... Jesús M. Tibau, El vertigen del trapezista, el fullejo, l'oloro, l'acaricio, ... me'l quedo...\nProu, gira cua, torna enrera, vés a la caixa, necessites una bossa,...\nAvanço més endins... secció de poesia... a veure què hi ha de Rilke... un llibre petit ... Versions de Rilke, de Joan Vinyoli,... l'acaricio, el mesuro, el fullejo,... me'l quedo...\nJa està, prou, surt ja! T'estàs deixant perdre!\nMés enllà... descobreixo un altre exemplar petit ... Llei d'estrangeria, Manuel Forcano... fa tres setmanes no el coneixia, però van arribar de manera fortuïta uns versos d'ell dels que em vaig quedar penjada... i em van inspirar d'allò més...\nJa està! Deixa de passejar el teu desig... reacciona... la teva bossa està trencada... en necessites una de nova...\nI ...si trobés aquell llibre que sempre em recomana un bon amic? Com es deia? El fuego mágico de los filósofos? No el veig... passejo amunt i avall... el demano al taulell... no el troben... El fuego secreto de los filósofos, Patrick Harpur? Sí aquest, segur que ho és. La noia el troba entre tots els altres i me'l dóna.\nEl fullejo, en llegeixo algunes frases, paraules saltejades,... me'l quedo...\nMarxa ja! Estàs boja! No controles! T'has passat! Altre cop has caigut en la temptació! No tens remei!\nSatisfeta, surto cap a fora. M'interesso pels preus, però ja res em farà canviar d'opinió. Ja formen part de mi...\nCofoia surto de la botiga amb la bossa entre els braços, apretant els tresors contra el pit, així els sento més meus...\nNo he trobat la bossa... li diré a la mare que el seu regal s'ha convertit en una pila de llibres plens de màgia i farcits de paraules per fer volar la imaginació.\nRegal preuat i molt més desitjat que una bossa de mà qualsevol. Segur que m'entendrà i estarà contenta de veure'm tan satisfeta...\nGràcies mare pel teu regal!\n(Hypatia,...ja veus què m'ha passat amb la teva recomanació... gràcies també a tu per ajudar-me a triar el meu regal...)\nPublicat per mar a 12:21 14 comentaris: Enllaços a aquest missatge\nRessons de lectors invisibles\nFa uns dies que sento la teva presència\ncom una ombra que s'apropa sigilosa,\nsense fer soroll, sense destorbar el meu camí.\nTe'm fas present encara que no et veig.\nSento el teu esguard a la meva pell.\nSento la teva curiositat que m'arriba suau però tafanera.\nT'imagino sense haver-te vist.\nPublicat per mar a 7:21 10 comentaris: Enllaços a aquest missatge\nBuidar-me de tu.\nBuidar-me de tot.\nNu el cor.\nBuidar-me del tot.\nSentir-me buida ...\nper tornar-me a omplir.\nOmplir-me de cel,\nOmplir-me de vida\nOmplir-me de mi\ni tornar a començar.\nPublicat per mar a 0:18 8 comentaris: Enllaços a aquest missatge\nViure és un privilegi.\nPerquè m'entesto a inventar excuses per no creure-m'ho?\nPublicat per mar a 10:33 6 comentaris: Enllaços a aquest missatge\nFa temps pensava que no necessitaria el mòbil per res. Un altre element inútil a afegir a la ja engruixida llista d'artefactes amb què guarnim i engalanem el nostre dia a dia.\nTrobava estrany (i fins i tot ridícul) veure gent parlant per telèfon al carrer, a les botigues, a l'autobús,...\nEvidentment, ara ja s'ha convertit en un element gairebé (im)prescindible per a la majoria de mortals (també per a mi, eh?).\nPerò ara no volia parlar de la (in)conveniència de l'aparell, sinó dels missatges escrits que enviem.\nCom resumir en unes ratlles sentiments, emocions, estats d'ànim, l'amor...(ai! l'amor...), desitjos, companyia, bon rotllo,...\nQui em digui que això no és un bon exercici d'escriptura... Potser hauríem d'aprofitar l'avinentesa (si és que alguns no ho heu fet ja, imagino que sí) i introduir un nou model textual a les classes de llengua: missatges a mòbils, xats i altres... Haurem d'anar practicant per poder ajudar els nostres alumnes. O potser seran ells qui ens hauran d'ajudar? Però això ja serien figues d'un altre paner...\nAnem a la nostra...\nQuins tipus de missatges us agrada enviar/rebre?\nAquí en va una mostra dels que he enviat...\n"Volar a espais nous obre perspectives diferents de la quotidianeïtat que ens acompanya. Noves mirades i nova llum, aire fresc que ens acaricia i omple de força. Gaudeix i viu intensament el temps que t'ha estat donat. T'estimo."\n"Esperava la teva trucada amb el mòbil sota el coixí. Dolços somnis, llavis tendres, racons humits. Un petó."\n"L'amor sense llibertat no té sentit. Estimar amb i en llibertat és la única manera que conec de construir una realitat sincera i sòlida. Sigues lliure i feliç. T'estimo."\n"Hola estimat, si tanco els ulls puc imaginar-me passejant al teu costat i assaborint la calma de la tarda. Et penso, et desitjo i et trobo a faltar. Tinc ganes d'abraçar-te. Un petó càlid, tendre i amorós."\n"Cal saber morir una mica cada dia per poder renéixer amb tota la força i la il·lusió que ens mereixem a cada instant. Gaudint i compartint aquestes certeses construim el nostre present pas a pas. Endavant!"\nVa, us convido a participar activament i enviar aquí o al meu correu missatges que guardeu al mòbil per raons diverses...\nSi en tinc uns quants (mínim dos,... jejeje) els publicaré en algun altre post i els aniré guardant en una capseta màgica...\nPublicat per mar a 11:07 6 comentaris: Enllaços a aquest missatge\ni enfila els somriures\nen un fil daurat.\ni enfila les llàgrimes\nen un fil de plata.\ni enfila la vida\nen fils de colors.\nPublicat per mar a 7:41 6 comentaris: Enllaços a aquest missatge\nllàgrimes que desfan nusos,\nllàgrimes que afluixen lligams,\nllàgrimes que suavitzen el dolor.\nesborren passats caducs.\nLa lluna dibuixa somriures nous\nen cada llàgrima vessada.\nPublicat per mar a 0:00 2 comentaris: Enllaços a aquest missatge\nI ens despullàvem...\nI ens despullàvem\ncom qui obre una carta urgent.\nLlei d'estrangerisme (2008)\namb la urgència de dos nens\nque destapen un regal inesperat\nque han somniat temps i temps.\namb la urgència dels qui cerquen\nnous paratges per descobrir;\nnous espais per compartir.\napressadament, sense deturador,\nassaborint-nos amb delit\namb la urgència de la novetat.\nI ens despullàvem ...\nI ens descobríem...\nI ens apreníem...\nI ens oblidàvem...\nPublicat per mar a 17:00 Cap comentari: Enllaços a aquest missatge\nEtiquetes de comentaris: poemes que agraden a la lluna..., quotidianitats inesperades (o no...), somnis secrets\nNo t'ennueguis amb records. Set claus\nni la mar, dels seus ocis. Per colrar-te\nLlença les claus i aprèn-te més encara.\nPublicat per mar a 18:08 7 comentaris: Enllaços a aquest missatge\nIdees a l'aigua\nLa setmana passada vaig començar a anar a la piscina un altre cop.\nDesprés d'uns quants anys de no anar-hi no cal que us expliqui que bé que m'ha sentat el retorn. Tant física com psíquicament.\nMés àgil, més lleugera, més en forma, més a gust amb mi mateixa, satisfeta per la constància,... molt millor en tots els sentits,... de debò.\nPerò apart de tot el que us pugui explicar, que segurament molts de vosaltres també heu sentit quan heu fet algun esport, exercici físic o similar, a mi em passa una altra cosa especial que no sé si algú de vosaltres ha viscut mai.\nVeureu, quan em fico a l'aigua, és com si entrés en una bombolla que m'embolcalla i m'aïlla del món.\nQuan sóc dins de l'aigua, nedant dins d'aquesta bombolla màgica, la meva imaginació comença a enfilar-se i a créixer i a generar noves idees, noves propostes, nous temes per escriure,... veig les coses de diferent manera que quan sóc fora.\nM'ho passo pipa!\nQuin plaer fer volar la imaginació sense res a perdre i tot a guanyar...\nAixò sí, quan surto haig d'escriure-ho tot, sinó se m'escapa, es volatilitza tot el que ha passat pel meu cap i sóc incapaç de recordar res de res.\nAixí, que he decidit, que ja que em senta tan bé nedar dins la meva bombolla... continuaré fent-ho durant una bona temporada...\nUs convido a descobrir on teniu la vostra bombolla per poder ficar-vos-hi i imaginar lliurement tot el que us vingui de gust sense arrossegar pesos afegits, sense raonar, sense analitzar, sense valorar, sense jutjar, sense retrets, sense normes, sense obligacions, sense límits,... flotant etèriament en el paradís dels vostres somnis.\nPublicat per mar a 17:24 5 comentaris: Enllaços a aquest missatge\nDes de les hores mortes, talaiot,\nm'omplo la pell de dibuixos obscens\ni tu hi ets, Marta, en tots. Minuciós\net ressegueixo sines i malucs,\nel ventre lleu i el sexe ardent i obscur\namb la punta dels dits extasiats.\nEts una sola i moltes. Complaent\ni complaguda alhora rodolem\nper un pendent insòlit. Cada gest\nperfà l'extrema intimitat del joc\ndesmesurat i estricte. Marta, els mots\nque ens diem sense dir-los no són pas\nescuma sinó aigua, i el desig\nés un vast horitzó. Si tanco els ulls\nte'm fas present i esclaten els colors.\nL'arbre de llum tan densa dels sentits\npoblat de nou de fulles i d'ocells.\nPublicat per mar a 20:00 2 comentaris: Enllaços a aquest missatge\nHola estimats llunàtics i estimades llunàtiques...\nAbans que res em presentaré.\nSóc la Seshat (sí, sí la de la foto) deessa egípcia de l'escriptura i moltes altres coses que ja anireu sabent poc a poc, i aquest que veieu aquí sota és el meu nom en escriptura jeroglífica, és clar!\nSi sou molt xafarders i voleu saber què s'explica de mi... podeu consultar l'enllaç del títol però apart de tot el que allà hi posa (gairebé tot cert...) tinc moltes altres coses a explicar-vos...\nPrimer de tot, donar les gràcies a la lluna que em deixa escriure a partir d'ara en aquest raconet perdut de la xarxa. Com bé sabreu, haureu llegit o anireu descobrint tinc el títol de senyora de l'escriptura i de senyora dels llibres. Aquests dos títols són els que ara m'impulsen a obrir aquest espai de somnis secrets. Aquesta és una oportunitat única per poder desenvolupar una part de les meves tasques. Durant el període en que vaig ésser venerada com a deessa la meva funció principal va ser la de calcular i mesurar els terrenys sagrats en els que després s'aixecarien els temples. Se m'atribuïen poders màgics...\n"SESHAT T'OBRE LES PORTES DEL PARADÍS..."\nsegons diu en una inscripció dels textos dels Sarcòfags...\nEt convido, doncs, a endinsar-te en l'inesgotable món de la fantasia i dels somnis secrets... t'atreveixes?\nPublicat per mar a 15:56 2 comentaris: Enllaços a aquest missatge\npetits plaers, grans vicis i moltes satisfaccions....\nFoscor Plora llàgrimes que desfan nusos,llàgrimes...


Catàleg complet de solucions per a la COVID-19| TECIL\nBy admintecil22 març, 2021abril 29th, 2021No Comments\nCatàleg complet de solucions a la COVID-19 per al laboratori\nEn la situació de pandèmia actual a causa del virus de la COVID-19, és important disposar de diferents solucions que permetin una detecció ràpida.\nA Tecil hem creat un nou catàleg perquè conegueu les diferents solucions que hem incorporat pel diagnòstic de la COVID-19, segons si la finalitat és detectar una infecció activa o una infecció ja passada.\nMètodes de detecció de la infecció activa\nPer a detectar una infecció activa, disposem de diferents test ràpids d’antigen SARS-CoV-2 que tenen les següents característiques:\nEs poden realitzar en el punt d’atenció.\nSón fàcils de fer servir i requereixen pocs coneixements tècnics.\nNo necessiten instruments per a la lectura, es realitza visualment.\nEs poden realitzar amb diferents tipus de mostres: desde la típica mostra de hisop nasofaringi fins mostres menys invasives com l’ hisop nasal o la saliva.\nResultats en 10-15 minuts.\nBasat en immunoassaig, alta sensibilitat i especificitat.\nTambé disposem d’analitzadors moleculars, el HG SWIFT o el HG SWIFT PLUS, test moleculars basats en tecnologia LAMP per al diagnòstic molecular de malalties infeccioses com la COVID-19. Aquests analitzadors, fabricats per Hibergene una empresa de tecnologia mèdica irlandesa, tenen un disseny lleuger i compacte que s’adapta fàcilment als fluxos de treball diaris. Proporcionen diagnòstics en temps real en menys de 40 minuts. Prova més econòmica i ràpida que una PCR.\nFinalment, el medi de transport i conservació de virus permet la recollida i transport de mostres clíniques de manera segura. El sistema de transport està basat en la solució de Hank i és compatible amb la tecnologia LAMP i PCR.\nTDR Antigen frotis nasal TDR Antigen nasofaringi TDR Antigen en saliva Analitzador molecular HG SWIFT\nMedi de Transport i Conservació de virus\nMètodes de detecció de la infecció passada\nPer a la detecció de la infecció passada, disposem de Tests ràpids d’anticossos SARS-CoV-2 IgG-IgM , així com dos analitzadors, el eCL8000, un autoanalitzador que amb el sistema de electroquimioluminiscencia detecta la presència d’anticossos de COVID-19. I l’analitzador portàtil M2 Watmind, un assaig ràpid de quimioluminescència portàtil per a la detecció quantitativa d’anticossos SARS-CoV-2 IgG-IgM. Redueix el temps de resposta, minimitza el risc de transmissió en detectar infecció en el període finestra i augmenta la detecció de casos positius.\nTDR Anticossos IgG-IgM Autoanalitzador eCL8000 Analitzador portátil M2 Watmind\nAnalitzadorsAnticossos SARS-CoV-2 IgM/IgGAntígenoCovid-19SARS-CoVserologiaTest ràpids COVID19


Salou dona llum verda a la tramitació de dos nous hotels, un al nucli antic i un altre a Cap Salou — Urbanisme i planejament\nSalou dona llum verda a la tramitació de dos nous hotels, un al nucli antic i un altre a Cap Salou\nSalou dona llum verda a la tramitació de dos nous hotels, un al nucli antic i un altre a Cap Salou https://www.salou.cat/ca/la-ciutat-per-temes/urbanisme-i-planejament/noticies/salou-dona-llum-verda-a-la-tramitacio-de-dos-nous-hotels-un-al-nucli-antic-i-un-altre-a-cap-salou https://www.salou.cat/ca/la-ciutat-per-temes/urbanisme-i-planejament/noticies/salou-dona-llum-verda-a-la-tramitacio-de-dos-nous-hotels-un-al-nucli-antic-i-un-altre-a-cap-salou/@@download/image/ple ajuntament.jpg\nAquest migdia ha tingut lloc el ple corresponent al mes de març on s’ha retirat la moció que demanava la rectificació a la candidata a l’alcaldia de Madrid per C’s, Begoña Villacís\nTambé s’ha aprovat la declaració de Salou com a ciutat solidària amb l’alzheimer\nAquest migdia s’ha celebrat el ple corresponent al mes de març a l’Ajuntament de Salou i ho ha fet amb la tramitació urbanística per donar llum verd -de manera inicial- a dos nous hotels que es crearan al municipi. En ambdós casos, es tracta de la remodelació d’edificis abandonats.\nD’una banda es vol donar llum verda a la remodelació de l’antiga residència d’avis que hi ha entre els carrers València, Jaume Nualart i Ponent, al costat de la plaça Mossèn Ramon Muntanyola i convertir-lo en un petit hotel de 31 habitacions. En aquesta obra no s’augmenta la volumetria però sí que es pretén fer una modificació per adaptar els paràmetres urbanístics al planejament actual. En aquest punt s’han votat de manera favorable per part del govern (8 de CiU i 4 del PSC), el vot d’abstenció de C’s (4) i del PP (2) a més del vot contrari d’ERC (2) i de Guanyem Salou (1).\nLa segona modificació que ha prosperat ha estat la relativa a la d’un segon hotel, situat a Cala Vinya, i que pretén donar vida a l’antiga edificació -un hotel que resta abandonat- i que amb la rehabilitació crearia un equipament hoteler de 100 habitacions; per dur a terme aquest projecte es permetrà l’edificació d’un nou mòdul annex. A més, en aquest edifici també s’hi faria un Centre d’Interpretació de l’arquitectura de Bonet Castellana, arquitecte creador de l’edifici als anys ‘60 i també pioner en altres edificacions del Cap Salou com la Urbanització Núria, la Casa Rubió, els apartaments Chipre o Madrid o els mateixos apartaments Cala Vinya, a tocar de l’hotel.\nEn aquest punt s’han votat de manera favorable per part del govern (8 de CiU i 4 del PSC), el vot d’abstenció de C’s (4) i del PP (2) a més del vot contrari d’ERC (2) i de Guanyem Salou (1).\nMoció de Villacís,retirada\nD’altra banda, un dels punts a debat que finalment ha estat retirat ha estat la moció de CiU, PSC i Guanyem Salou que sol·licitava a Begonaña Villacís candidata a l’alcaldia de Madrid per C’s, demanar disculpes a la població de Salou després de les paraules del passat 21 de març. L’alcalde ha informat als regidors que -prèviament al ple- ha estat parlant amb Villacís i ha afirmat que “ha demanat disculpes a la població de Salou”, així com també ho ha fet per escrit a través d’una carta. Tots han acordat que un cop rebudes les disculpes no tenia sentit debatre la moció.\nA més, l’Ajuntament de Salou s’ha adherit aquest migdia -i ho ha fet per unanimitat de la corporació- a la declaració promoguda per la Confederació espanyola d’associacions de familiars de persones amb Alzheimer i altres demències i per tant, ja és Ciutat solidària amb l’Alzheimer. Aquest fet, pretén posar de manifest la preocupació de les administracions locals per fer front a aquesta malaltia, sensibilitzant i conscienciant sobre la necessitat de posar en marxa una política d’Estat d’Alzheimer i, des de la Regidoria de Sanitat i Salut Pública es destaca la necessitat de sumar esforços per conscienciar sobre l’Alzheimer i millorar la qualitat de vida de les persones que pateixen aquesta patologia, així com la seva atenció. D'aquesta manera, l'Ajuntament de Salou vol, amb aquest gest institucional, servir d'exemple a altres municipis i donar suport a la sensibilització i conscienciació de la societat, institucions i polítics sobre aquest problema sociosanitari de primera magnitud.\nPel que fa a la modificació de la Relació de Llocs de Treball aquest punt ha rebut els 12 vots favorables del govern (CiU i PSC) , les abstencions del PP (2) i C’s (4) i els vots contraris d’ERC (2) i Guanyem Salou (1).


Usuari Discussió:Jacme - Wikitravel\nM'alegra molt de veure't aquí. Suposo que potser no caldrà que digui gaire com moure't pel wiki, però igualment et deixo el missatge estàndard de benvinguda perquè tinguis a mà els quatre enllaços més usuals:\nHola! Et donem la Benvinguda a Wikitravel. Pots personalitzar i editar les teves preferències. Dóna una ullada a les nostres copyleft i Polítiques i directives, però tinguis confiança, llança't-hi i edita pàgines. Dóna un cop d'ull al manual d'estil, especialment els models d'articles per veure el format que han de tenir els articles. Si no saps com escriure amb el software wiki, dóna una ullada a la sintaxis Wiki per fer-te una idea de com editar el wiki. Si necessites ajuda, mira en la Ajuda:Índex, y si necessites informació que no trobis allí, escriu un missatge al Bar dels viatgers. -- Carmepla 19:01, 2 març 2007 (EST)\nGràcies per les teues contribucions! ---\nObtingut de «https://wikitravel.org/wiki/ca/index.php?title=Usuari_Discussió:Jacme&oldid=974»\nLa pàgina va ser modificada per darrera vegada el 26 març 2007 a les 12:08.


L'actuació canviarà el passeig de Miramar, a tocar de l'estació de trens de Torredembarra | Anna F. / Ajuntament de Torredembarra\nTorredembarra tira endavant la nova rotonda al final del passeig de la Sort i el carril bici fins a Altafulla\nEls treballs aniran a càrrec de l'empresa Sorigué | Duraran vuit mesos i tenen un pressupost de poc més d'1 MEUR\nper Redacció 23/02/2021 13:14h\nL'Ajuntament de Torredembarra segueix fent feina per iniciar com abans millor les obres de condicionament i d'urbanització al tram de l'antiga N-340 entre el passeig de la Sort i el passeig de Miramar, el de l'estació de trens. A través de la Junta Local de Seguretat, el consistori ja ha adjudicat els treballs a l'empresa constructora Sorigué per un pressupost de 1,04 MEUR i per un termini d'execució de vuit mesos des que s'iniciïn els treballs. El rellotge, però, encara no ha començat a córrer a la Torre.\nEls treballs consistiran a urbanitzar el tram de l'antiga carretera, un dels més antics i malmesos del municipi, i a construir una rotonda entre el passeig de la Sort i el de Miramar que posi punt final als girs perillosos i conflictius en aquest punt viari. Aquest condicionament consistirà també a reduir l'amplada de la via per als cotxes per tal d'obligar-los a reduir la velocitat.\nEls treballs tindran una durada de vuit mesos i suposaran una «important remodelació» a la Torre\nLes obres aspiren a eliminar l'efecte barrera que imposa un vial de carretera tan cru per al municipi, i aniran acompanyades de la construcció de l'esperat carril per a bicicletes i vianants entre Nova Torredembarra i fins al límit municipal amb Altafulla, d'una extensió aproximada de tres quilòmetres. L'Ajuntament projecta una «important remodelació» i s'endeutarà per assumir vora el 50% del cost de les obres. L'altra meitat es finançarà gràcies a una subvenció de l'Estat.\nAmb aquests treballs de condicionament de la carretera, Torredembarra donarà llum verda a la tercera fase de l'actuació, després de l'etapa inicial que va consistir a fer la rotonda dels Pescadors i de la segona actuació que va assumir l'enllumenat i el carril bici al tram dels càmpings al mateix passeig de Miramar. Amb aquesta tercera etapa, la Torre aspira a enllestir una de les obres més esperades i anunciades al municipì.\nAjuntament de Torredembarra obres Torredembarra Altafulla


Namsan Hill Hotel Seül Corea del Sud - Ofertes d'hotels amb els MILLORS DESCOMPTES EN LÍNIA\n142-8 Hoehyeondong 1(il)-ga,, Myeong-dong, Seül, Corea del Sud - Veure al mapa\nTant si es tracta d'un viatge de plaer com si és de negocis, Namsan Hill Hotel és una elecció d'allotjament magnífica quan visiten Seül. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb les atraccions principals de la ciutat com Seoulsi Kyoyuk Yongujungbowon, Parc de la Ciència Seoul, Ambaixada de Tailàndia a prop, els visitants de l'hotel estaran encantats amb la seva localització.\nEl Namsan Hill Hotel, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix accés a una gran gama de serveis, inclosos Wi-Fi gratuït en totes les habitacions, màquina de fax, fotocopiadora, lloguer de wi-fi portàtil, servei de taxi.\nGaudiu de les comoditats d'alta gama com ara televisió de pantalla plana, connexió sense fils a internet (cortesia), aire condicionat, calefacció, escriptori per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Seül, faci de Namsan Hill Hotel la vostra llar.\nTots els tipus de viatgers (95) Viatger de Negocis (1) Parelles (23) Viatgers en solitari (18) Famílies amb infants petits (11) Famílies amb infants grans (25) Grups (17)\nTots els tipus de viatgers (376) Parelles (94) Viatgers en solitari (45) Famílies amb infants petits (60) Famílies amb infants grans (35) Grups (142)


La Crida descarta concórrer en les generals però avala que els seus membres formin part de la llista de JxCat\nPublicat 06/03/2019 16:25CET\nS'inclinen per no donar suport públicament a cap candidatura per encara no ho han decidit\nEl secretari general de la Crida Nacional per la República, Toni Morral, ha anunciat aquest dimecres que descarten presentar-se en solitari en les eleccions general del 28 d'abril encara que avala que els seus membres puguin participar en la candidatura de JxCat que hi concorri, en la qual es troba el PDeCAT.\nEn roda de premsa, ha explicat que la consulta que van celebrar entre els seus associats els permet explorar una confluncia amb el PDeCAT, per creu que aix no respon a l'objectiu al qual aspiren de promoure una candidatura unitria de tot l'independentisme.\n"En cap cas posarem en risc l'objectiu principal de la Crida: la unitat i la transversalitat. Per aix, veiem complicat comprometre'ns en aquest context. S'explorar per per a nosaltres el més important és mantenir la identitat de la Crida", ha sostingut.\nSí que ha deixat clar que renuncien a presentar-se com una altra candidatura "per no fraccionar més l'espai independentista", i no veu problema en qu persones de la Crida participin en la candidatura, com per exemple el president de l'entitat, Jordi Snchez, que podria encapalar la llista per Barcelona.\nPer Morral, si Snchez vol formar part de la candidatura de JxCat ser una decisió "personal que refora la transversalitat" que vol la Crida, i també ha assegurat que no s'han plantejat si manifestaran públicament el seu suport a alguna candidatura.\n"No descartem donar suport o no a una, a dos o a cap", ha recalcat el també diputat de JxCat al Parlament, malgrat que després ha afegit que és probable que no facin costat a cap candidatura.\nTambé ha explicat que, malgrat que la Crida no es presenti en les generals, faran una proposta de continguts sobre qu fer durant la propera legislatura que enviaran a totes les candidatures que concorrin en els comicis.\nMalgrat lamentar que no hagi estat possible una candidatura unitria en les generals, Morral ha emfatitzat la importncia de concórrer en una única llista les eleccions europees del maig, cosa que encara no descarta.


Girona torna a ser capdavantera en transport sanitari - El Gerió Digital\nL’aposta per la qualitat del CTSC (Consorci de Transport Sanitari de Catalunya) Regió Girona ha estat reconeguda amb el Segell d’Excel·lència Europea 400+, el segon nivell més alt dels segells concedits pel Club Excelencia en Gestión. L’empresa gironina rebrà oficialment aquest prestigiós reconeixement en un acte que se celebrarà avui divendres, a les sis de la tarda, a l’edifici de la Generalitat a Girona.\nEl Segell d’Excel·lència Europea 400+ serveix per impulsar i estimular la millora contínua en el sistema de gestió i permet a les empreses aconseguir una visió general dels seus punts forts i de les seves oportunitats de creixement. Per atorgar aquesta certificació, s’avaluen els següents criteris: Lideratge; Estratègia; Persones, aliances i recursos; Processos, productes i serveis; Resultats en els clients; Resultats en les persones; Resultats en la societat i Resultats clau.\nEl CTSC va començar a dissenyar el model EFQM com a sistema d’organització el 2010. Per això, es va dur a terme una anàlisi prèvia de la situació de l’empresa, tant a nivell intern com extern, i es va fer necessària la implicació de tots els seus col-laboradors, com destaca Pere Maria Martínez, director general del CTSC Regió Girona: “Sense l’esforç de tot l’equip, tant dels membres actuals com dels que han estat amb nosaltres fins fa ben poc, aquest hagués estat un repte impossible d’assolir i a tots ells els volem donar les gràcies.”\nPere Maria Martínez assenyala la importància d’aconseguir aquesta distinció, “la més gran que hem rebut”, sobretot tenint en compte la situació actual. “Són temps de coratge i de feina dura, en els quals cal imaginació per trobar solucions que no malmetin la qualitat del nivell assistencial a les persones.”


INFRAESTRUCTURA NECESSÀRIA PER A LA RECÀRREGA DE VEHICLES ELÈCTRICS — Administració de Finques CASA GRAN\nEl passat 30 juny de 2015 va entrar en vigor el que estableix el Reial Decret 1053/2014, de 12 de desembre, en el que s’aprova la Instrucció Tècnica Complementària (ITC) BT 52 que indica la infraestructura necessària per a la recàrrega de vehicles elèctrics (BOE núm. 316, de 31 de desembre de 2014).\nCal destacar d’aquesta Instrucció que:\nEn els garatges de nova construcció s’ha d’incloure la dotació elèctrica mínima per la recàrrega de vehicles, als aparcaments privats una conducció principal per zones comunitàries que permeti l’accés de qualsevol plaça a subministrament, en els edificis d’oficines, empreses o públics, una estació de recàrrega per cada 40 places.\nEn els garatges ja existents per instal·lar un punt de recàrrega es pot optar a diferents possibilitats tal com s’indica en el RD 1053/2014:\n1. Instal·lar un armari o cambra de comptadors, a continuació del comptador general, des del qual es subministrarà energia a cada plaça mitjançant derivacions independents.\n2. Instal·lar una derivació comuna des del comptador general per a tot el recinte i posterior instal·lació de comptador en cada plaça.\n3. En certs casos es pot instal·lar una derivació des dels comptadors dels habitatges amb el que el comptador de la plaça de garatge no seria necessari ja que el consum es comptabilitzaria sobre el comptador de l’habitatge.\nEn tots els casos les derivacions i els punts de subministrament han de complir amb el REBT (Reglament Electrotècnic de Baixa Tensió) pel que fa a seccions, proteccions i ubicació dels elements per no comprometre la classificació del garatge.\nCal tenir en compte també la connexió existent, ja que en un futur si s’instal·len molts punts de recàrrega pot ser que calgui substituir-la per una altra de major secció.\nEn el cas de la instal·lació d’un punt de recàrrega per a un sol vehicle, aquesta s’ha de realitzar tenint en compte les futures ampliacions deixant les conduccions preparades per aquestes possibles ampliacions.\nPots consultar aquest Reial Decret i la Instrucció clicant aquí.\n— Publicat el 8 octubre, 2015 11:26 am per Admin


La Costa Blanca parla rus - Diari La Veu\nEscriba el número 314590\nLa Costa Blanca parla rus\nLes comarques del sud concentren 4 de cada 6 habitatges adquirits per ciutadans russos amb poders notarials\n23 març 2014 01:00h\nEsglèssia ortodoxa russa situada al municipi d'Altea.\nRedactaVeu / Europa Press / Alacant\nLes comarques del sud aglutinen 4 de cada 6 habitatges que compren els ciutadans russos a l'Estat espanyol mitjançant poders notarials, segons les dades donades a conéixer per la Diputació d'Alacant del Consolat General de l'Estat espanyol a Rússia.\nAquesta setmana el diputat provincial de Turisme, Joaquín Albadalejo, es va reunir a Alacant amb el Cònsol General espanyol a Moscou, Miguel Bauzà, en un trobada on es va destacar la importància que ha adquirit la Costa Blanca per als ciutadans russos.\n"De cada 6 escriptures de poders notarials per a compra-venda tramitades en el consolat, 4 estan vinculades a béns immobles” situats en les comarques del sud del País Valencià, per la qual cosa,des de la Diputació d’Alacant s’assenyala que la situació preponderant en el mercat immobiliari “corrobora l'interès que desperta la nostra terra en el país rus i enllaça amb un turisme residencial creixent”.\nL'Oficina Consular assumeix funcions notarials en l'elaboració de poders de representació per a la compra d'immobles a l'Estat espanyol. El creixent interès per la Costa Blanca es concretarà enguany previsiblement amb "un augment de la petició de visats per a viatjar a la Costa Blanca, tenint en compte el creixement de l'operativa aèria amb un major nombre de connexions de Moscou i Sant Petersburg amb l'aeroport d'Alacant-Elx”.\nAl llarg del 2013, l'oficina de Moscou va tramitar més d'un milió de visats per a entrar a l'Estat espanyol, país que se situa al capdavant dels estats europeus integrats en l'espai Schengen, enfront dels 877.000 de 2012.\nEn aquest sentit, el cònsol va recordar que el passat any i donada la demanda existent, es va incrementar el nombre d'oficines dedicades exclusivament a l'expedició de visats fins a les 20 actuals. Actualment el termini de referència per a tramitar aquest document és de només cinc dies, existint a més un contingent de visats urgents. Així mateix, es facilita considerablement la tramitació del mateix a aquells turistes que ja ho hagen obtingut amb antelació.\nAlbadalejo i Bauzà van destacar la normalitat que existeix en l'expedició de visats als ciutadans russos per a viatjar Espanya. Durant la trobada van “poder percebre l'important nombre de tramitacions administratives vinculades a ciutadans russos que estan interessats a visitar-nos i hem comprovat que s'està treballant amb absoluta normalitat, facilitant a tots els ciutadans de la Federació l'emissió del visat corresponent", asseguraren.\nEscriba el número 604513